Sathya Sai Baba
Sathyanarayana Raju poznatiji pod pseudonimom Sathya Sai Baba, indijski je guru, vjerski vođa i govornik kojeg su njegovi sljedbenici opisali kao asketu. Umro je 24. aprila 2011. Prema podacima koje posjeduje organizacija Sathya Sai procjenuje se da postoji gotovo 1200 Sathya Sai Baba centara u 114 zemalja širom svijeta. Sathya Sai Baba ima pristalice između ostalog i u SAD-u, Australiji, Njemačkoj, Austriji, Švicarskoj i Indiji. Procjenjuje se kako broj ovih pristalica iznosi oko 6 miliona, iako same pristalice tvrde da je ovaj broj daleko veći i iznosi negdje oko 50 do 100 miliona. Oni ga smatraju avatarom i reinkarnacijom sveca Shirdi Sai Babe.